דניס הרמש

דניס ויקטורוביץ' הרמש (באוקראינית: Дени́с Ві́кторович Га́рмаш; נולד ב-19 באפריל 1990 בעיירה מלובויה שבמחוז לוהנסק) הוא כדורגלן אוקראיני המשחק בעמדות הקשר בנ.ק. אוסייק מליגת העל הקרואטית ובנבחרת אוקראינה.

קריירה 
הרמש החל את קריירת הכדורגל שלו במועדון הכדורגל דינמו קייב. הוא גדל במחלקת הנוער שלה וב-2007 קודם לקבוצה הבוגרת. הרמש שיחק תחילה במסגרת קבוצת המילואים של דינמו, אך להרכב הקבוע של הקבוצה שובץ רק כעבור 3 שנים בעונת 2010/2011.

נבחרת
הרמש שיחק בכל שכבות הגיל של הנבחרות הלאומיות של אוקראינה. בנובמבר 2007 שיחק את משחקו הראשון בשורות נבחרת הנערים של אוקראינה. לאחר 6 משחרים במדי נבחרת הנערים עבר לנבחרת הנוער של אוקראינה.

הרמש שיחק בנבחרת הנוער במשך שנתיים והיה לאחד מכוכבי הנבחרת (נכון להיום מחזיק הרמש בשיא של מספר ההופעות של נבחרת הנוער - 27 משחקים). ב-2009 השתתף עם הנבחרת באליפות אירופה בכדורגל לנבחרות עד גיל 19 וזכה עמה במקום הראשון. במהלך האליפות הבקיע הרמש 3 שערים, אחד מהם במשחק הגמר מול נבחרת אנגליה (האוקראינים ניצחו את האנגלים בתוצאה 0:2 ).

מנבחרת הנוער המשיך הרמש לנבחרת הצעירה. הוא שיחק 16 משחקים, הבקיע 2 שערים. בשנת 2011 היה בסגל הנבחרת באליפות אירופה לנבחרות צעירות. הרמש השתתף ב־2 מתוך 3 משחקי הנבחרת בטורניר. במשחק מול נבחרת ספרד הוא קיבל 2 כרטיסים צהובים והורחק מן המגרש.

בנבחרת הלאומית של אוקראינה משחק הרמש מאז אוקטובר 2011. משחקו הראשון במדי הנבחרת היה משחק ידידות מול . הרמש היה בסגל נבחרת אוקראינה ליורו 2012. הוא השתתף באחד מתוך שלושת משחקי הנבחרת בתחרות. ביורו 2016 זומן שוב לנבחרת. השתתף רק במשחק אחד בטורניר כשנכנס כמחליף במשחק מול נבחרת צפון אירלנד.

תארים
 מקום ראשון באליפות אירופה בכדורגל עד גיל 19
 אליפות אוקראינה : 2014/2015, 2015/2016, 2020/2021
 הגביע האוקראיני: 2013/2014, 2014/2015, 2019/2020, 2020/2021

קישורים חיצוניים

קשרי כדורגל אוקראינים
כדורגלני דינמו קייב
כדורגלני נבחרת אוקראינה
כדורגלנים אוקראינים
כדורגלני ריזספור
כדורגלני יורו 2012
כדורגלני יורו 2016
אוקראינים שנולדו ב-1990